Christopher Grøndahl

Christopher Grøndahl (født 15. november 1969 i Oslo) er en norsk forfatter og dramatiker. Han er utdannet Cand. Philol. i fransk fra universitetene i Oslo og Brüssel. 

Han mottok Ibsenprisen 2007 for hørespillene Tundra og Silent Winds of Blackpool. I 2007 ble han tildelt Fabelprisen for romanen 104.

I 2011 mottok Christopher Grøndahl Amandaprisen for beste filmmanus. Prisen ble gitt for Nokas, som han hadde idé og skrev manus til.

Verk

Romaner 
 104, science fiction-roman Aschehoug (2006)
 Poppel, roman Aschehoug (2000)
 Den sjette søvn, roman Aschehoug (1998)

Filmmanus 
 Sulis, spillefilm (planlagt premiere 2023)
 Kampen om Narvik, spillefilm (2021)
 Børning, spillefilm (2014) sammen med Linn-Jeanethe Kyed
 Nokas, spillefilm (2010) Utgitt i bokform på Solum forlag.
 Håkon Bleken, maler, dokumentar (2009)
 Gatas Gynt, novellefilm/dokumentar (2008)
 Giganten, helaftens dokumentar (2005)
 Villmark, spillefilm  (2003)

Hørespill 
 Tundra, hørespill NRK Radioteatret P2 (2006) Utgitt i bokform på Solum forlag.
 Silent Winds of Blackpool, hørespill NRK Radioteatret P2 (2006) Utgitt i bokform på Solum forlag.
 Risk, hørespill NRK Radioteatret P2 (2003) Vant Prix Europa for beste europeiske hørespill i oktober 2003. Utgitt i bokform på Solum forlag.
 Niveanatt, hørespill NRK Radioteatret P2/P3 (2001) Utgitt i bokform på Solum forlag.

Skuespill 
 Pearl of Scandinavia, helaftens skuespill Den Nationale Scene i Bergen (2014)
 Koshatnik, helaftens skuespill Studentteatret i Oslo (2006)
 Baikonur Kosmodrom, skuespill DUS – Den Unge Scenen (2005) Utgitt i bokform på Transit forlag.

Opera 
 Simon, ungdomsopera Den norske opera og ballett (2015) Musikk av Gerhard Stäbler

Andre utgivelser 
 Dårekisten, spenning Cappelen Damm (sammen med Arne Svingen) (2011)
 Lenket, krim Cappelen Damm (sammen med Arne Svingen) (2010)
 Ayatollah Highway, reiseskildring fra Iran Gyldendal (sammen med Arne Svingen) (2002)

Priser 
 Amandaprisen 2011 for Nokas
 Fabelprisen 2007 for 104
 Ibsenprisen 2007 for Tundra og Silent Winds of Blackpool
 Prix Europa 2003 for Risk

Forfatterskap 
Hørespillet Niveanatt, som var planlagt sendt høsten 2001, måtte utsettes på grunn av terrorangrepene 11. september. Stykket handler om at Norge blir invadert av USA etter at noen detonerer en bilbombe utenfor den amerikanske ambassaden i Oslo.

I 2006 tok Grøndahl initiativet til å lage en spillefilm om Nokas-ranet i Stavanger. Han skrev senere manuskriptet til filmen, som hadde kinopremiere 1. oktober 2010 med tittelen Nokas. Filmen er en dempet fremstilling av selve ransdagen, og var en stor suksess. Filmen ble sett av 250 000, og var en av de ti mest sette på kino i Norge i 2010. Han mottok Amandaprisen 2011 for filmmanuset.

Referanser

Kilder 
 Presentasjon av Christopher F-B Grøndahl i Forfatterkatalogen på Forfattersentrums nettsider

Eksterne lenker 
 Christopher Grøndahl i Scenewebarkivet
Christopher Grøndahl i Norske Dramatikeres Forbund
 Christopher Grøndahl i NRK Forfatter
 

Norske romanforfattere
Norske dramatikere
Norske manusforfattere
Norske science fiction-forfattere
Personer fra Oslo
Ibsenprisen
Amanda for beste filmmanus
Skuespillere i Asylet
Amandaprisen 2011
Fødsler i 1969